
ŽUVININKYSTĖS TARNYBOS
PRIE LIETUVOS RESPUBLIKOS ŽEMĖS ŪKIO MINISTERIJOS
DIREKTORIUS 

ĮSAKYMAS
DĖL ŽUVININKYSTĖS TARNYBOS PRIE LIETUVOS RESPUBLIKOS ŽEMĖS ŪKIO MINISTERIJOS DIREKTORIAUS 2016 M. LAPKRIČIO 21 D. ĮSAKYMO NR. V1-173 „DĖL POPIERINIŲ ŽVEJYBOS ŽURNALŲ, ŽVEJYBOS PRODUKTŲ IŠKROVIMO BEI PERKROVIMO DEKLARACIJŲ IR BALTIJOS JŪROS PRIEKRANTĖS ŽVEJYBOS ŽURNALO IŠDAVIMO BEI DUOMENŲ PATEIKIMO TVARKOS“ PAKEITIMO

2025 m. gruodžio 23 d. Nr. V1-142
Klaipėda


.	P a k e i č i u Žuvininkystės tarnybos prie Lietuvos Respublikos žemės ūkio ministerijos direktoriaus 2016 m. lapkričio 21 d. įsakymą Nr. V1-173 „Dėl popierinių žvejybos žurnalų, žvejybos produktų iškrovimo bei perkrovimo deklaracijų ir Baltijos jūros priekrantės žvejybos žurnalo išdavimo bei duomenų pateikimo tvarkos“ ir išdėstau jį nauja redakcija:
„ŽUVININKYSTĖS TARNYBOS
PRIE LIETUVOS RESPUBLIKOS ŽEMĖS ŪKIO MINISTERIJOS
DIREKTORIUS 

ĮSAKYMAS
DĖL BALTIJOS JŪROS PRIEKRANTĖS ŽVEJYBOS IR PAUKŠČIŲ, ŽINDUOLIŲ IR ROPLIŲ PRIEGAUDOS ŽURNALŲ IŠDAVIMO BEI DUOMENŲ PATEIKIMO TVARKOS

Vadovaudamasis Verslinės žvejybos jūrų vandenyse taisyklių, patvirtintų Lietuvos Respublikos žemės ūkio ministro 2009 m. vasario 12 d. įsakymu Nr. 3D-94 „Dėl Verslinės žvejybos jūrų vandenyse taisyklių patvirtinimo“ (toliau – Verslinės žvejybos jūrų vandenyse taisyklės), 17 punktu, 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas Bendrosios žuvininkystės politikos taisyklių laikymasis, iš dalies keičiančiu Reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu Reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006, su visais pakeitimais: 
. N u s t a t a u, kad:
. Žuvininkystės tarnybos prie Lietuvos Respublikos žemės ūkio ministerijos (toliau – Žuvininkystės tarnyba) Žuvininkystės kontrolės departamento Žuvininkystės įsipareigojimų vykdymo skyrius (toliau – Žuvininkystės įsipareigojimų vykdymo skyrius) išduoda ūkio subjektams, valdantiems į žvejojančių jūrų vandenyse laivų duomenų sistemą įtrauktus Lietuvos Respublikos žūklės laivus, kurių ilgis yra mažesnis kaip 12 metrų, kuriems pereinamuoju laikotarpiu iki 2028 m. sausio 10 d. netaikomas Reglamento (EB) Nr. 1224/2009 15 straipsnio reikalavimas žvejybos žurnalą pildyti ir perduoti elektroninėmis priemonėmis, Baltijos jūros priekrantės žvejybos žurnalą (toliau – žvejybos žurnalas) ir Paukščių, žinduolių ir roplių priegaudos žurnalą (toliau – priegaudos žurnalas);
. žvejybos ir priegaudos žurnalų lapai spausdinami 2 egzemplioriais lietuvių kalba, pirmojo lapo įrašas turi būti nukopijuojamas į kitus tuo pačiu numeriu pažymėtus egzempliorius;
. jeigu ūkio subjektas neturi galimybės per Verslinės žvejybos jūrų vandenyse taisyklių 15 ir 26 punktuose nustatytą terminą pateikti žvejybos ir priegaudos žurnalų lapų Žvejybos Baltijos jūroje kontrolės skyriui (J. Janonio g. 24, 92251 Klaipėda, faksas (+370) 700 14 912, el. paštas Diana.Tarvydiene@zuv.lt), lapai siunčiami paštu;
. Žuvininkystės įsipareigojimų vykdymo skyrius išduoda ūkio subjektams žvejybos ir / ar priegaudos žurnalą, pateikus rašytinį prašymą;
. prašymą išduoti žvejybos ar priegaudos žurnalą galima pateikti per atstumą, elektroninėmis priemonėmis arba tiesiogiai kreipiantis į Žuvininkystės tarnybą; 
. Žuvininkystės įsipareigojimų vykdymo skyrius ne vėliau kaip per 5 darbo dienas nuo prašymo gavimo dienos išduoda žvejybos žurnalą ir / ar priegaudos žurnalą arba informuoja apie atsisakymą jį išduoti, nurodydamas atsisakymo priežastis, tokiu būdu, kokiu buvo gautas prašymas, arba kitu prašyme nurodytu būdu;
. praradęs žvejybos žurnalą ar priegaudos žurnalą, ūkio subjektas per 5 darbo dienas apie tai privalo informuoti Žuvininkystės tarnybą, kuri per 3 darbo dienas išduoda naują žvejybos žurnalą ar priegaudos žurnalą.“
. N u s t a t a u, kad šis įsakymas įsigalioja 2026 m. sausio 10 d.



Direktorius  						 Tomas Kazlauskas

